Andrew Zachary Fire

**Andrew Zachary Fire** (* 27. April 1959 in Palo Alto, Santa Clara County, Kalifornien) is en US-amerikaansch Bioloog. 2006 kreeg he gemeensam mit  Craig Cameron Mello den Nobelpries för Physiologie oder Medizin för en Verfohren, mit dat sück Gene teelt stummschalten laaten (RNA-Interferenz).

## Leven
Fire hett in dree Johren sien Mathematikstudium an de University of California in Berkeley maakt. Mit 19 Johren wessel he an de  Biologiefakultät an dat Massachusetts Institute of Technology in Cambridge un hett dor ünner den lateren Nobelpriesdräger Phillip Allen Sharp in’ Beriek vun de Zellbiologie arbeit.

1983 kreeg he sien Ph.D. un gung ansluutend nah Cambridge in England to Sydney Brenner. Bi dee fung he sien Forschungen an’ *[[Caenorhabditis elegans]]* an. 1986 wurr he  Mitarbeiter an dat *Department of Embryology der Carnegie Institution of Washington* in Baltimore. Dör Versööken mit den  Fadenwürm Caenorhabditis elegans kunn he 1998 tosommen mit Mello nahwiesen, dat dör de Injektschoon vun Düppelstrang-RNA-Molekülen de Funktschoon vun Genen beter as dör genspezifische Eenzelstrang-RNA ünnerdrückt wurrn kann. 2003 gung he an de Stanford University School of Medicine, wo he an dat *Department för Pathologie un Genetik* forsch; siet 2004 is he dor Perfesser för Pathologie un Genetik.

## Utteknungen
* 1997: Maryland Distinguished Young Scientist Award
* 2002: Genetics Society of America Medal
* 2003: Passano Award
* 2003: National Academy of Sciences Award in Molecular Biology, tosommen mit Craig Mello
* 2003: Wiley Prize in Biomedical Sciences (gemeensam mit Craig Mello, Thomas Tuschl un David Baulcombe)
* 2004: H.P.-Heineken-Pries för Biochemie un Biophysik
* 2005: Massry-Pries (gemeensam mit Craig Mello)
* 2005: Gairdner Foundation International Award
* 2006: Meyenburg-Pries
* 2006: Paul-Ehrlich-und-Ludwig-Darmstaedter-Pries, tosommen mit Craig Mello
* 2006: Nobelpries för Physiologie oder Medizin, tosommen mit Craig Mello

## Warken
* Andrew Fire, Siqun Xu, Mary K. Montgomery, Steven A. Kostas, Samuel E. Driver und Craig Mello: *Potent and specific genetic interference by double-stranded RNA in Caenorhabditis elegans*. In: *[[Nature]].* Band 391, 1998, S. 806–811, PMID 9486653 PDF
* *Nucleic acid structure and intracellular immunity: some recent ideas from the world of RNAi.* In: *Q Rev Biophys.* 2006, S. 1–7.
* A. Fire, R. Alcazar und F. Tan: *Unusual DNA structures associated with germline genetic activity in Caenorhabditis elegans.* Genetics 2006.
* D. Blanchard, H. Hutter, J. Fleenor und A. Fire: *A differential cytolocalization assay for analysis of macromolecular assemblies in the eukaryotic cytoplasm.* In: *Mol Cell Proteomics.* 2006.
* F. Moreno-Herrero, R. Seidel, S. M. Johnson, A. Fire und N. H. Dekker: *Structural analysis of hyperperiodic DNA from Caenorhabditis elegans.* in: *[[Nucleic Acids Res.]]* Band 34, Nr. 10, 2006, S. 3057–3066.
* M. L. Foehr, A. S. Lindy, R. C. Fairbank, N. M. Amin, M. Xu, J. Yanowitz, A. Z. Fire und J. Liu: *An antagonistic role for the C. elegans Schnurri homolog SMA-9 in modulating TGFbeta signaling during mesodermal patterning.* In: *Development.* Band 133, Nr. 15, 2006, S. 2887–2896.

## Weblenken

* The Nobel Prize in Physiology or Medicine 2006 Andrew Fire up de Sieden vun den Nobelpries (engelsch)
* Websteed vun Andrew Fire in Stanford

## Enkeld Nahwieisen